Praktik i en virksomhed kan være en god og konkret indgang til arbejdsmarkedet for dig som ledig fleksjobber.
Gennem virksomhedspraktik får du afklaret, om en bestemt type job og den pågældende branche er noget for dig, og samtidig får du styrket dine kompetencer.
Vilkår
Praktikkens længde varierer og afhænger først og fremmest af din situation. For dig som fleksjobber varer virksomhedspraktikken typisk 13 uger.
Hvis du er i virksomhedspraktik, er du omfattet af en særlig forsikring. Så hvis du ikke er dækket på anden vis, dækker Jobcenter Varde skader på dig eller skader forårsaget af dig.
Har du brug for yderligere information om din egen situation, er du altid velkommen til at kontakte Jobcenter Varde.